جمهورباشقانی رجب طیب اردوغان، قیبریس آداسی‌نین و بؤلگه‌نین زنگینلیکلرینین یالنیز اؤزلرینه عاید اولدوغونو ظن ائد‌نلرین، بو گون اولدوغو کیمی گله‌جک‌ده ده قارشیلارین‌دا تورکییه و قوزئی قیبریس تورک جمهوریتینین عزمینی گؤره‌جگینی بیلدیردی.
پرزیدنت اردوغان باشکند آنکارادا ائدیلن "قیبریسدا سون سؤز پانئلینه" بیر مئساژ گؤندردی.
اردوغان، قوزئی قیبریس تورک جمهوریتینین دوغو آغ دنیزده‌کی چیخارلارینا قارشی سالدیریلارین آرتدیغی بیر دؤورده حیاتا گئچیریله‌ن پانئلین تورکییه‌نین اولوسلارآراسی صحنه‌لرده یئریتدیگی حاق، حقوق و عدالت مباریزه‌سینه اؤنملی قاتقیلار وئرجگینه ایناندیغینی بیلدیردی.
پرزیدنت اردوغان، مئساژین‌دا بو ایفاده‌لری ایشلتدی:
"تورکییه اولاراق اؤز چیخارلاریمیزی نئجه مدافعه ائدیریکسه، قیبریس تورکلرینین آداداکی و دوغو آغ دنیزده‌کی حاقلارینی دا عینی عزمله مدافعه ائدیریک. آدانین و بؤلگه‌نین زنگینلیکلرینین یالنیز اؤزلرینه عاید اولدوغونو ظن ائد‌نلر، بو گون اولدوغو کیمی گله‌جک‌ده ده قارشیلارین‌دا تورکییه‌نین و قوزئی قیبریس تورک جمهوریتینین عزمینی گؤره‌جکلر".
